**GRAD VARAŽDIN, Trg kralja Tomislava 1, Varaždin,** **OIB: 13269011531**, zastupan po gradonačelniku dr. sc. Nevenu Bosilju (u daljnjem tekstu: ***Grad****)*

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, **\_\_\_\_\_\_\_\_,** **Varaždin,** **OIB: \_\_\_\_\_\_\_\_\_\_\_**, (u daljnjem tekstu: ***Korisnik***)

na temelju Odluke \_\_\_\_\_\_\_\_\_\_\_ od \_\_\_. \_\_\_\_\_\_\_\_\_\_\_ 2022. godine (KLASA: \_\_\_\_\_\_\_\_\_\_, URBROJ: \_\_\_\_\_\_\_\_\_\_), zaključuju na dan \_\_\_\_\_\_. \_\_\_\_\_\_\_\_\_ 2022. godine slijedeći

**UGOVOR**

o sufinanciranju programa/projekta za 2022. godinu

* **\_\_\_\_\_\_\_\_\_\_\_**

(program/projekt: „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“)

**Članak 1.**

Ovim Ugovorom utvrđuju se međusobna prava, obveze i odgovornosti u svezi dodjele financijskih sredstava za 2022. godinu Korisniku, za realizaciju programa/projekta: „\_\_\_\_\_\_\_\_\_\_\_\_\_\_\_\_\_“, a u svemu prema odredbama Javnog poziva za sufinanciranje programa/projekata samostalnih umjetnika i ostalih djelatnosti u kulturi za Grad Varaždin u 2022. godini (u daljnjem tekstu: Poziv) i odredbama Odluke o odobravanju financijskih sredstava za sufinanciranje programa/projekata samostalnih umjetnika i ostalih djelatnosti u kulturi za Grad Varaždin u 2022. godini, od \_\_\_\_\_\_\_\_\_\_\_\_. godine.

**Članak 2.**

Grad dodjeljuje Korisniku financijska sredstva za program/projekt u iznosu od \_\_\_\_\_\_ kn. (slovima:-------------------).

Financijska sredstva osigurana su u Proračunu Grada Varaždina za 2022. godinu, Razdjel 440 Upravni odjel za društvene djelatnosti, Glava 44001, 73 program Sufinanciranje javnih potreba u kulturi A 730007 Sufinanciranje programa samostalnih umjetnika i ostalih kulturnih djelatnosti.

**Članak 3.**

Korisnik može financijska sredstva koristiti isključivo za realizaciju programa/projekta sukladno odredbama Odluke iz članka 1. ovog Ugovora, dostavljenom Obrascu opisa prijave programa/projekta i Obrascu proračuna programa/projekta u sklopu prijave na Poziv.

**Članak 4.**

 Grad će financijska sredstva isplatiti na račun Korisnika IBAN: HR\_\_\_\_\_, i to u roku od 45 dana od dana potpisivanja ovog Ugovora.

**Članak 5.**

 Radi kontrole namjenskog korištenja financijskih sredstava, Korisnik se obvezuje da će Gradu dostaviti Izvještaj o realizaciji programa/projekta, a koji treba sadržavati:

1. Opisni izvještaj (i dostavlja ga u tiskanom obliku poštom i u elektroničkom obliku elektroničkom poštom u PDF formatu),
2. Financijski izvještaj (dostavlja ga u tiskanom obliku poštom i u elektroničkom obliku elektroničkom poštom u PDF formatu) uz detaljno dokumentiranje svih troškova i priloge:
3. za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
4. za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
5. ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.
6. priloge vezane uz realizaciju programa/projekta - dokaze o realizaciji projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

 Izvještaji iz stavka 1. ovog članka, podnose se na propisanim obrascima Grada, koji su sastavni dio Poziva, a dostupni su na web stranici Grada Varaždina <http://varazdin.hr/javni-pozivi/>

Izvještaji iz stavka 1. ovog članka, ovjereni od strane odgovorne osobe Korisnika, podnose se najkasnije 30 dana od dana završetka programa/projekta.

Iznimno od stavka 4. ovog članka, Izvještaji iz stavka 1. ovog članka, za programe/projekte koji traju do prosinca 2022. godine, podnose se zaključno do 10.01.2023. godine.

**Članak 6.**

 Grad pridržava pravo kontinuiranog praćenja i vrednovanja korištenja financijskih sredstava, te preispitivanje financija i troškova u bilo koje vrijeme trajanja financiranja te u razdoblju od jedne godine nakon završetka financiranja.

**Članak 7.**

 Korisnik ovlašćuje Grad da radi nadzora namjenskog korištenja financijskih sredstava, neposredno kontaktira sve pravne i fizičke osobe s kojima Korisnik surađuje.

**Članak 8.**

 Korisnik se obvezuje pravodobno obavijestiti Grad o izmjenama ugovora.

Izmjene ugovora zahtijevaju izradu Aneksa ovog Ugovora i njegovo potpisivanje od strane Grada i Korisnika.

**Članak 9.**

 Izmjene ugovornih obveza Korisnik može zatražiti najkasnije 15 dana prije završetka realizacije programa/projekta. Svaka izmjena ugovornih obveza treba biti zatražena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje Odluku iz članka 1. Ovog Ugovora ili postupanje u skladu s načelom jednakog postupanja.

 Zahtjev za izmjenama ugovora Korisnik dostavlja Gradu u pisanom obliku s obrazloženjem i popratnom dokumentacijom kojom se opravdava taj zahtjev.

 Grad ima pravo ne odobriti prenamjenu dijela sredstava i/ili produljenje razdoblja realizacije programa/projekta ako se time bitno mijenja sadržaj i priroda programa/projekta i/ili ako zahtjev nema utemeljenje u objektivnim razlozima za prenamjenu i/ili produljenje razdoblja realizacije programa/projekta.

Odluku o odobrenju ili neodobrenju izmjena Grad mora donijeti u roku od 30 dana od dostave Obavijesti od strane Korisnika.

**Članak 10.**

 Ako Grad utvrdi da je Korisnik nenamjenski koristio financijska sredstva ili ih nije koristio u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ovog Ugovora ili ako Gradu ne omogući nadzor nad namjenskim korištenjem financijskih sredstava iz članka 6. i 7. ovog Ugovora, daljnja isplata bit će obustavljena, a Korisnik je dužan vratiti primljena nenamjenski utrošena ili neutrošena financijska sredstva, uz obračunate kamate utvrđene u poslovnoj banci Grada u roku od 30 dana od dana primitka pisane obavijesti Grada o potrebi vraćanja zaprimljenih financijskih sredstava.

**Članak 11.**

 Grad može jednostrano raskinuti ovaj Ugovor u slučaju nemogućnosti izvršenja obveze iz članka 2., stavka 1. ovog Ugovora zbog nedostatka proračunskih sredstava.

**Članak 12.**

 Ako Grad utvrdi da Korisnik nije ispunio ugovorne obveze, uskratit će pravo na dodjelu financijske ili nefinancijske podrške Korisniku u sljedećih godinu dana.

**Članak 13.**

 Korisnik se obvezuje na svim tiskanim, video i drugim materijalima vezanim za realizaciju programa/projekta istaknuti logotip i naziv Grada kao institucije koja sufinancira Korisnika.

 Korisnik je suglasan da Grad koristi i objavljuje dostavljene mu fotografije, video i audio zapise iz stavka 1. ovog članka u cilju promicanja Poziva i doprinosa Grada razvoju svih kulturnih djelatnosti u Varaždinskoj županiji i u Republici Hrvatskoj.

**Članak 14.**

 Grad ne snosi odgovornost, neposrednu ili posrednu, za štete proizašle iz bilo koje aktivnosti Korisnika u realizaciji programa/projekta.

**Članak 15.**

 U slučaju da se spor u provedbi ovog Ugovora između Grada i Korisnika ne može riješiti sporazumno, spor rješava stvarno nadležan sud u Varaždinu.

**Članak 16.**

 Na elemente financiranja Korisnika koji nisu uređeni ovim Ugovorom, na odgovarajući se način primjenjuju odredbe Zakona o obveznim odnosima.

**Članak 17.**

Ugovorne strane suglasno utvrđuju da je dana 25.05.2018. godine, stupila na snagu Uredba (EU) 2016/679 Europskog parlamenta i vijeća o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), koja je ugovornim stranama nametnula određene obveze u vezi zaštite osobnih podataka pa stoga ugovorne strane suglasno utvrđuju da potpisom ovog Ugovora prihvaćaju prava i obveze utvrđene odredbama Uredbe (EU) 2016/679.

**Članak 18.**

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik i tri (3) primjerka zadržava Grad.

**Članak 19.**

 U znak prihvata prava i obveza iz ovog Ugovora, ugovorne strane isti vlastoručno potpisuju.

KLASA:

URBROJ: 2186-01-07-02/1-22-

U Varaždinu,\_\_\_\_. \_\_\_\_\_\_\_\_\_2022. godine

**ZA KORISNIKA** **GRAD VARAŽDIN**

 Gradonačelnik \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 **dr. sc. Neven Bosilj**